Liikenne- ja viestintäministeriölle

Lausunto luonnoksesta hallituksen esitykseksi ajokorttiasetuksen muuttamisesta.

Maa- ja metsätalousministeriö kiittää mahdollisuudesta lausua otsikon mukaisessa asiassa Luonnos sisältää ehdotukset **C1- ja C1E** –ajokorttiluokkien opetuksen uusiksi vähimmäismääriksi. Opetusmääriä ehdotetaan vähennettäväksi toteutetun kokeilun opetusmäärien mukaisesti ja suhteutettavaksi ko. ajoneuvokaluston vaatimuksiin. Muutoksella pyritään lisäämään ko. ajokorttiluokkien suorittamista ja parantamaan kuljettajien saatavuutta.

Ajokortteja koskeva sääntely perustuu EU:n ajokorteista annettuun direktiiviin 2006/126/EY. Direktiiviin ei sisälly opetusta koskevia vaatimuksia, jotka on asetettu kansallisesti. Kun nk. Töysän kokeilun kautta on saatu tietoa opetusmäärien vaikutuksesta ja kun tässä ehdotuksessa olevien muutosten vaikutuksia tullaan seuraamaan, voidaan ehdotusta kannattaa.

Maa- ja metsätalousministeriö ilmoittaa, ettei sillä ole huomauttamista ajokorteista annetun valtioneuvoston asetuksen 17 ja 18 §:n muuttamisesta.

Kansliapäällikkö Jaana Husu-Kallio

Hallitussihteeri Kyösti Helin